Od kako su izašle promjene Pravilnika 11.1.2017. člana 4 mijenja se i glasi

**CRVENO JE ONO ŠTO SE VIŠE NE PRIMJENJUJE**

**BOLD- NOVE IZMJENE**

**Članak 4.**

1. Pedagoška mjera izriče se i zbog neopravdanih izostanaka s nastave.
2. Neopravdanim izostankom smatra se izostanak za koji razredniku nije dostavljena liječnička ispričnica ili ispričnica nadležne institucije, koju je potpisao i roditelj.

**(2)izmjene- Izostanak s nastave, u slučaju pravodobnog zahtjeva roditelja, može odobriti:**

* **Nastavnik za izostanak tijekom nastavnog dana**
* **Razrednik za izostanak do tri ( pojedinačna ili uzastopna) radna dana,**
* **Ravnatelj za izostanak do sedam ( uzastopnih) radnih dana**
* **nastavničko vijeće za izostanak do petnaest ( uzastopnih) radnih dana.**

(3) Neopravdanim izostankom ne smatra se izostanak s nastave za koji je roditelj unaprijed tražio i dobio odobrenje i to: - u hitnim slučajevima usmeno od učitelja/nastavnika za izostanak s njegova sata; - pisano od razrednika za izostanak do 3 radna dana, ravnatelja za izostanak do 7 radnih dana i učiteljskog/nastavničkog vijeća za izostanak do 15 radnih dana.

**(3)Roditelj može, više puta godišnje, opravdati izostanak svoga djeteta u trajanju do tri dana, a za koje nije pravodobno podnesen zahtjev za odobrenjem sukladno stavku 2. ovog članka.**

(4) Tijekom školske godine roditelj može osobno ili pisanim putem opravdati izostanak svog djeteta za koji nije dostavljena ispričnica iz stavka 2. ovoga članka u trajanju od najviše tri radna dana, koji ne mogu biti uzastopni.

**(4)Opravdanost izostanka s nastave zbog zdravstvenih razloga u trajanju duljem od tri dana uzastopno dokazuje se liječničkom potvrdom**

(5) Načini opravdavanja izostanaka učenika, rokovi za dostavu ispričnica, kao i primjereni rok javljanja o razlogu izostanka uređuju se statutom škole.

**(5)Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke osobe ( MUP,sud, CZSS, ustanova u koju je učenik uključen zbog pružanja pomoći ili dijagnostike, šu kojoj je obavljen škola primijenjene umjetnosti, škola stranih jezika, učenički dom, sportski klub, KUD, kazalište u koje je učenik uključen, specijalistička ordinacija u kojoj je obavljen pregled ili dijagnostika i drugo) uključujući i e- potvrde o narudžbi za pregled u zdravstvenoj ustanovi.**

**(6) Neopravdanim izostankom smatra se izostanak koji nije odobren ili opravdan sukladno odredbama stavka 2.,3.,4., i 5., ovoga članla.**

**(7) Načini opravdavanja izostanaka učenika i primjereni rok javljanja o razlogu izostanaka uređuje se statutom škole.**